wickkiey/tamil-wikipedia-chunked huggingface dataset:
# அபிசேகா விமலவீரா

## இளமையும் தனிவாழ்வும்

அபிசேகா இலங்கையின் காலியில் 11 நவம்பர் 1988 அன்று பிறந்தவர். திரைப்பட இயக்குநரும் பாடலாசிரியரும் எழுத்தாளருமான சுனில் விமலவீராவிற்கும் தமயந்தி விமலவீராவிற்கும் ஒரே மகவாகப் பிறந்தார். தொடக்கக் கல்வியை காலியிலுருந்த புனித இதய கான்வென்ட் பள்ளியில் படித்தார். பின்னர் மிலகிரியாவிலிருந்த புனித பவுல் பெண்கள் பள்ளியில் உயர்நிலைக் கல்வி தொடர்ந்தார். 2006இல் இந்தியாவின் இலக்னோவில் அமைந்திருந்த பட்காண்டே இசை நிகர்நிலைப் பல்கலைக்கழகத்தில் *சங்கீத விசாரத்* என்ற பட்டம் பெற்றார். 2013இல் கொழும்பு பல்கலைக்கழகத்திலிருந்துஇசையில் இளங்கலைப் பட்டம் பெற்றார். 2019இல் கொழும்பு பல்கலைக்கழகத்தில் இசைத்துறை விரிவுரையாளராக சேர்ந்தார்.  
தமது சிறு அகவைகளிலேயே *லகிரு மாடலா* , *சாமனலா உயானா* , *செல்லம் கெதர* , *தெதுன அண்டாவ* போன்ற சிறுவர் நிகழ்ச்சிகளில் பங்கேற்றுள்ளார்.
அவரது தந்தையார் பழைய ஆங்கில, சிங்கள,இந்தி பாடல்களை அறிமுகப்படுத்தி அவரது இசை ஆர்வத்திற்கு வித்திட்டார்.  
தம் இசைக் கல்வியைத் தொடர்ந்து 2020இல் இசையில் முதுகலைப் பட்டத்தை இலங்கையின் களனிப் பல்கலைக்கழகத்தில் பெற்றார்.  
திருமணம் முடித்து அவருக்கு ஃபைரி அபிலாசுயா ஆலககூன் என்ற பெயருள்ள மகள் உள்ளார். தோல் அழகு சாதனங்கள் தயாரிக்கும் வணிக முயற்சியிலும் ஈடுபட்டுள்ளார்.
# அபிசேகா விமலவீரா

## பணிவாழ்வு

### பாட்டு

#### திரைப்பட பின்னணிப் பாட்டு

"மங்களம் பாதாளா" என்ற பாடலை சஞ்சனா என்ற திரைப்படத்திற்காக பாடி திரையிசை பாடகியாக தம்மை முதன்முதலில் வெளிப்படுத்தினார். தொடர்ந்து 2009இல் சினாசுன அதரேன் படத்திற்காக "நில் நுவான் பத்து செம" என்ற பாடலைப் பாடினார். 2013இல் "ஹீனா டம் மிடக்" என்ற பாடலுக்கு குரல் கொடுத்துள்ளார்.  
2014இல் வெளியான இரு படங்களில் குரல் கொடுத்துள்ளார். பராக்ரமா ஜெயசிங்கே இயக்கிய குயு செரா என்ற திரைப்படத்தில் "மீ மினிசத் பாவே லோவே" என்ற பாடலுக்கு பங்களித்துள்ளார். ரூபதரணா திரைப்படத்தில் "அவச்சகா மா" என்ற பாடலையும் அதே ஆண்டு பாடி உள்ளார். இந்த இருவரிசையில் லகிரு பிரேராவுடன் இணைந்து பாடியுள்ளார். 2018இல் வாசனையே சன்டா என்ற திரைப்படத்தில் "மது சண்டகன்" என்ற பாடலைப் பாடி உள்ளார்.
# அபிசேகா விமலவீரா

## பணிவாழ்வு

### பாட்டு

#### தொலைத்தொடர் பின்னணிப் பாட்டு

அபிசேகா தொலைக்காட்சித் தொடரில் பின்னணிப் பாடுவது "அமா" என்ற தொலைத்தொடரில் தொடங்கியது.இத்தொடரின் கருத்துருப் பாடலான "தெகோபுல் கன்டுலின் தெமா"வைப் பாடியுள்ளார். இதிலும் இணையாக லகிரு பிரேரா பாடியுள்ளார். அடுத்து 2015இல் ஈரு தொலைக்காட்சியில் "அடரேய் மன் அடரேய்" தொலைத்தொடரில் "இதே இன்னே டென் ஓயாமை" என்ற பாடலைப் பாடியுள்ளார். தவிரவும் "சரிதாயகதா பாட தென்னா" என்ற தொலைத்தொடருக்கு துவக்கப் பாடலையும் பிளாக்மெயில் திரைத்தொடருக்கு "மீ நிஷா யமயே" என்ற கருப் பாடலையும் பாடியுள்ளார்.  
அண்மையில் சீரசா தொலைக்காட்சியில் வரும் "ராசு" தொலைத்தொடருக்கு கருப் பாடலான "அபா ஆமு நோவுனா நம்" என்ற பாடலைப் பாடியுள்ளார்.
# அபிசேகா விமலவீரா

## தனிப் பாடல்கள்

| எண் | பாட்டு | இசையமைப்பாளர்(கள்) | பாடலாசிரியர்(கள்) |
| --- | --- | --- | --- |
| 1 | நேத்ரா | திலும் தேஜன் எட்டியரச்சி | சனித் விதரங்கே |
| 2 | நிசாரா | திலும் தேஜன் எட்டியரச்சி | அபிசேகா விமலவீரா |
| 3 | ரிடி ரைடீ | திலும் தேஜன் எட்டியரச்சி | அபிசேகா விமலவீரா |
| 4 | ஆநே நும்ப நெ கியா | திலினா ருகுனாகெ | அபிசேகா விமலவீரா |
| 5 | ககா பாடா அருனல்லே | அபிசேகா விமலவீரா | அபிசேகா விமலவீரா |
| 6 | சீமா ந | திலும் தேஜன் எட்டியரச்சி , Lahiru Perera | அபிசேகா விமலவீரா |
# அபிசேகா விமலவீரா

## திரையிசைப் பாடல்கள்

| ஆண்டு | பாட்டு | திரைப்படம் | எழுதியோர் | கூட்டுக் கலைஞர்(கள்) |
| --- | --- | --- | --- | --- |
| 2009 | நில் நுவன் பது செம | சினசூனா அடரேன் |  |  |
| 2011 | பிரார்த்தனா பிடீ | சாலஞ்சஸ் | - | சுரேந்திர பெரேரா ,நடீ கஹதபித்தியா , தில்லோன் லாம்ப் |
| 2014 | அவசகா மா | ரூபன்தரனா | மனுரங்கா விஜெசேகரா | லகிரூ பெரேரா |
| 2018 | மது சந்தகன் | வாசனையே சன்டா | சுனில் விமலவீரா | அமல் பெரேரா |
# இந்தியாவில் முடி நறுக்குதல் சம்பவங்கள்

ஜூன் 2017 முதல் **இந்தியாவில்** விவரிக்கப்படாத **முடி நறுக்குதல்** (Hair chopping incidents in India) அல்லது சடை **நறுக்குதல் சம்பவங்கள்** பதிவாகியுள்ளன. ஜூன் 23, 2017 அன்று முதல் இது போல பரவலாகப் புகார்கள் பெறப்பட்டுள்ளன.: *ஏபிபி நியூஸ்* ராஜஸ்தானின் பிகானேரைச் சேர்ந்த ஒரு பெண் தூங்கும்போது அவரது தலைமுடியை ஒரு 'சூனியக்காரி' வெட்டினார் என செய்தி வெளியிட்டது. இந்தியா முழுவதும், குறிப்பாக வட மாநிலங்களான டெல்லி, பீகார், ஹரியானா, உத்தரகண்ட், உத்தரபிரதேசம் மற்றும் காஷ்மீர் போன்ற இடங்களில் இதுபோன்ற சம்பவங்கள் அதிகளவில் பதிவாகியுள்ளன.
# இந்தியாவில் முடி நறுக்குதல் சம்பவங்கள்

## இந்தியா

### ராஜஸ்தான்

ஜூன் 23, 2017 அன்று *ஏபிபி நியூஸ்* ராஜஸ்தான் பிகானேரைச் சேர்ந்த ஒரு பெண் தூங்கும்போது அவரது தலைமுடியை ஒரு 'சூனியக்காரி' வெட்டினார் என்று கூறியது. கூடுதல் முடி நறுக்குதல் சம்பவங்கள், மற்றும் தொற்றுநோய் பற்றிய அச்சங்கள் அதிகரித்தது குறிப்பாக ராஜஸ்தானில் இது அதிகமாக இருந்தது. இது போன்ற சம்பவங்கள் இரவில் மட்டுமல்லாது பகலிலும் நடந்தது.  
ஜூன் 23 நிகழ்வுக்கு மூன்று நாட்களுக்கு முன்பு, இதே போன்ற ஒரு சம்பவம் ஜோத்பூரில் *உள்ள பிபாட் சிட்டியில்* பதிவாகியுள்ளது, அங்கு காலையில் எழுந்தபோது ஒரு பெண்ணின் தலைமுடி வெட்டப்பட்ட நிலையில் காணப்பட்டது. இந்த செய்தியை முதலில் அறிவித்தது தைனிக் பாஸ்கர் . காணாமல் போன முடியுடன், சிறுமி தனது உடலின் மற்ற பகுதிகளில் காயங்களைக் காட்டினார். <sup>[எந்த பாகங்கள்?</sup> <sup>]</sup> காவல் துறை அதிகாரிகள் விசாரித்தபோது, சிறுமியின் தலைமுடி வள்ளேட்டினால் வெட்டப்பட்டிருப்பதைக் கண்டறிந்தனர். எனினும், அவர்களால் குற்றவாளியைக் கண்டுபிடிக்க முடியவில்லை.  
ஜூலை 6, 2017 அன்று ஹிந்துஸ்தான் டைம்ஸ், ராஜஸ்தானைச் சேர்ந்த 13 மற்றும் 14 வயதுடைய இரண்டு சிறுமிகள் இருவர் இதே நிகழ்வினால் பாதிக்கப்பட்டிருப்பதாக தகவல் தெரிவித்தது.  
ஜூலை 8, 2017 அன்று பிபிசி பிகானேர், நாகூர், ஜெய்சால்மர், பார்மர், ஜோத்பூர் மற்றும் ஜாலோர் உள்ளிட்ட பல மேற்கு நகராட்சிகள் இந்த சம்பவங்களால் பாதிக்கப்பட்டுள்ளதாக தெரிவித்தது.
# இந்தியாவில் முடி நறுக்குதல் சம்பவங்கள்

## இந்தியா

### உத்தரப் பிரதேசம்

2017 ஆகஸ்ட் தொடக்கத்தில், அலிகார் மற்றும் மொரதாபாத்தில் இருந்து இரண்டு வழக்குகள் இதுபோல் பதிவாகியுள்ளன. புலந்தசகரில் நான்கு வழக்குகள் பதிவாகியுள்ளன. ஆனால் பின்னர் உத்தரபிரதேச (உபி) காவல்துறையும் தில்லி காவல்துறையும் இந்த சம்பவங்கள் வெறும் வதந்திகள் என்று தெளிவுபடுத்தின. தி இந்தியன் எக்ஸ்பிரஸ் செய்தி சேனலின் படி, வட இந்தியா முழுவதும் இதுபோல் சுமார் முப்பது வழக்குகள் பதிவு செய்யப்பட்டுள்ளன.  
ஆகஸ்ட் 2 ஆம் தேதி, ஆக்ராவில் 62 வயது மூதாட்டி பெண் குழந்தைகளின் ஜடையை வெட்டிய "சூனியக்காரி" என்று குற்றம் சாட்டப்பட்ட அவரை கிராம மக்கள் தாக்கியதால் கொல்லப்பட்டார். என்டிடிவி இந்தியா இந்த செய்தியை ஆகஸ்ட் 3, 2017 அன்று வெளியிட்டது. இறந்த அந்த முதியவரின் அண்டை வீட்டார் மீது காவல்துறை வழக்குப் பதிவு செய்தது.
# இந்தியாவில் முடி நறுக்குதல் சம்பவங்கள்

## இந்தியா

### தில்லி

ஆகஸ்ட் 1, 2017 அன்று, கங்கன் ஹெரியிலிருந்து ஒருவருக்கொருவர் முன்பின் தெரியாத 50 முதல் 60 வயதுக்குட்பட்ட மூன்று பெண்கள் ஒரே நாளில் முடி நறுக்கும் சம்பவங்களால் பாதிக்கப்பட்டதாக புகார் தெரிவித்தனர். பெண்கள் யாரும் தங்கள் குற்றவாளியைப் பார்க்கவில்லை என்றும், அவர்கள் மயங்கி விழுந்து பின்னர் எழுந்தபோது, அவர்களின் தலைமுடி வெட்டப்பட்டிருப்பதைக் கண்டார்கள்.
# இந்தியாவில் முடி நறுக்குதல் சம்பவங்கள்

## இந்தியா

### அரியானா

அரியானா மாநிலத்தில் பதினைந்து முடிவெட்டும் வழக்குகள் பதிவாகியுள்ளன. இந்த வகையான சம்பவங்களால் பாதிக்கப்பட்ட பெண்கள் தாங்கள் "கடவுளின் பிள்ளைகள்", "மந்திரவாதிகள்" மற்றும் "பூனை போன்ற உயிரினங்களை" பார்த்ததாகக் கூறினர். இந்தனை காவல்துறை அதிகாரிகள் ஏற்க மறுத்தனர்.
# சுனந்தா (பாடகி)

***சுனந்தா*** (*Sunanda*) ஓர் இந்தியத் திரைப்படப் பின்னணிப் பாடகியாவார். இவர் தமிழ், மலையாளம் ஆகிய மொழித் திரைப்படங்களில் பணியாற்றுகிறார். 1983-இல் சென்னைக்குச் செல்வதற்கு முன் கேரளாவில் தனது முதல் பட்டப்படிப்பை முடித்தார். கருநாடக இசையில் பயிற்சி பெற்றார். பின்னர் தென்னிந்தியத் திரைப்பட இசையமைப்பாளர் இளையராஜாவிற்கு அறிமுகமானார். சுனந்தா புதுமைப்பெண் திரைப்படத்தில் முதற்பாடலைப் பாடினார்.
# சுனந்தா (பாடகி)

## தொழில்

சுனந்தா தமிழில் பின்னணி பாடுவதற்கு முன், ஒரு மலையாள ஆவணப்படத்திற்காகக் கருநாடக இசைப் பாடல்களையும் சுலோகங்களையும் பாடினார். இவரது முதற் திரைப்படப் பாடல் வெற்றி பெற்றது. மேலும் 1980, 1990-களில் தமிழ் மலையாளம் ஆகிய மொழித் திரைப்படங்களில் பல வெற்றிப் பாடல்களைப் பாடினார். தனிப்பட்ட காரணங்களால் பல ஆண்டுகளாக இவரால் தொடர்ந்து பின்னணி பாட முடியவில்லை.
# சுனந்தா (பாடகி)

## பாடிய பாடல்களில் சில

| 1984 | புதுமைப் பெண் | இளையராஜா | "காதல் மயக்கம்" |  |
| --- | --- | --- | --- | --- |
| 1985 | சின்ன வீடு | இளையராஜா | "வெள்ள மனம் உள்ள மச்சான்" |  |
| 1987 | எங்க ஊரு பாட்டுக்காரன் | இளையராஜா | "செண்பகமே செண்பகமே" |  |
| 1988 | சொல்ல துடிக்குது மனசு | இளையராஜா | "பூவே செம்பூவே" |  |
| 1989 | என் புருஷன்தான் எனக்கு மட்டும்தான் | இளையராஜா | "பூமுடித்து பொட்டு" |  |
| 1993 | வால்டர் வெற்றிவேல் | இளையராஜா | "மன்னவா மன்னவா" |  |
| 1993 | கிழக்குச் சீமையிலே | ஏ. ஆர். ரகுமான் | "எதுக்குப் பொண்டாட்டி" |  |
| 1994 | செவ்வந்தி | இளையராஜா | "செம்மீனே செம்மீனே" |  |
| 1994 | வீட்ல விசேஷங்க | இளையராஜா | "பூங்குயில் ரெண்டு ஒன்னுல" |  |
| 1995 | காதலன் | ஏ. ஆர். ரகுமான் | "இந்திரையோ இவள் சுந்தரியோ" |  |
| 1996 | மகாபிரபு | தேவா | "சொல்லவா சொல்லவா ஒரு" |  |
| 1997 | சூர்யவம்சம் | எஸ். ஏ. ராஜ்குமார் | "நட்சத்திர ஜன்னலில்" | } |
# துலாசா தாபா

**துலாசா தாபா** (*Tulasa Thapa*) (1970-1995) ஓர் நேபாளச் சிறுமி ஆவார். இவர் தனது 13 வயதில் காட்மாண்டு அருகேயுள்ள தன் கிராமமான தங்கோட்டிலிருந்து கடத்தப்பட்டு, பர்சா மாவட்டத்தின் எல்லை நகரமான வீரகஞ்ச் வழியாக மும்பைக்கு கடத்தப்பட்டு விபச்சாரத்தில் விற்கப்பட்டார். இவர் முறையாக அடித்து துன்புறுத்தப்பட்டு அடிபணிய வைக்கப்பட்டார். பின்னர் இவரை வர்த்தகத்திற்கு ஏற்றவாறு மீண்டும் மீண்டும் வன்கலவி செய்யப்பட்டார். இவர் மும்பையில் மூன்று வெவ்வேறு விபச்சார விடுதிகளுக்கு, 5000 முதல் 7000 ரூபாய் வரை விலைக்கு விற்கப்பட்டார்.பாலியல் வேலையைத் தவிர்த்து, இரவில் குறைந்தபட்சம் மூன்று வாடிக்கையாளர்கள் (சராசரியாக எட்டுடன்) விபச்சார விடுதியில் தங்கியிருக்க வேண்டிய கட்டாயம் ஏற்பட்டது. வாடிக்கையாளர்களை மகிழ்விப்பதற்காக ஐரோப்பிய பாணியில் ஆடைகளை அணிந்து பல்வேறு நகர விடுதிகளுக்கு அனுப்பப்பட்டார். ஒரு விடுதி மேலாளர் கவல்துறையினரிடம் புகார் செய்யும் வரை ஒரு இரவுக்கு 180 ரூபாய் இவருக்கு கிடைத்தது.பொதுமக்களின் எதிர்ப்பைத் தொடர்ந்து, இந்தியா, நேபாள அரசாங்கங்கள் இந்தியாவில் விபச்சார விடுதிகளில் கடத்தப்பட்ட நேபாள சிறுமிகளை மீட்கவும், திருப்பி அனுப்புவது தொடர்பாகவும் 1985 ஒத்துழைப்பு ஒப்பந்தத்தில் கையெழுத்திட்டன.
# துலாசா தாபா

## மீட்பு

மக்கள் சுகாதார அமைப்பு ஒரு முழுமையான "துலாசாவை காப்பாற்று" என்ற பிரச்சாரத்தை தொடங்கியது. ஊடகங்களின் ஆதரவுன் இவரை காப்பாற்ற முடிந்தது. பத்து மாதங்கள் கழித்து, நவம்பர் 1982 இல், இவர் மும்பையின் ஜேஜே மருத்துவமனைக்கு கொண்டு வரப்பட்டபோது, இவர் மூன்று வகையான பால்வினை நோய்கள், பாலுறுப்பு உண்ணிகள், மூளை காச நோய் போன்றவற்றால் அவதிப்பட்டார். இது கடைசியில் இவரது மரணத்திற்கு வழிவகுத்தது. மருத்துவமனையில், விபச்சாரத் தொழிலிலிருந்து சாத்தியமான பழிவாங்கல்களுக்கு எதிராக துலாசாவுக்கு பாதுகாப்பு வழங்கப்பட்டது.  
இவரை இவரது தந்தை பிர் தோஜ் தாபாவிடம் திருப்பித் தர முயற்சிகள் மேற்கொள்ளப்பட்டன. ஆனால் இவர் தனது தந்தையின் இரண்டாவது மனைவியால் நிராகரிக்கப்பட்டார் (துலாசாவின் தாயார் இவர் கடத்தப்பட்ட சிறிது நேரத்திலேயே இறந்துவிட்டார்), இறுதியில் இவரது குடும்பத்தினர் இவரை சந்திப்பதை நிறுத்தினர். 1994 இல் துலாசா தனது தற்கொலை முயற்சியில் தனது காலை முறித்துக் கொண்டார்.
# துலாசா தாபா

## இரு அரசுகளிடையேயான ஒப்பந்தம்

இவர், 1995இல் தனது விடுதியிலிருந்து விடுவிக்கப்பட்டார். ஆனால், இந்தியாவில் பாலியல் தொழிலாளியாக அடிமைப்படுத்தப்பட்டபோது, இவர் பெற்ற காசநோயின் காரணமாக தனது 24வது வயதில், இறந்தார். இதன் விளைவாக வெளிவந்த ஊடக எதிர்ப்பு காரணமாக இந்திய மற்றும் நேபாள அரசுகள் இந்திய விபச்சார விடுதிகளிலிருந்து நேபாள சிறுமிகளை மீட்டு நாடு திரும்புவதற்கான ஒப்பந்தத்தில் கையெழுத்திட்டது.  
இந்தியாவில் சிறார்களை கடத்தியதற்கான தண்டனை 7 ஆண்டுகளில் இருந்து 13 ஆக உயர்த்தப்பட்டுள்ளது. குழந்தை விபச்சாரம் சுமார் 40% குறைக்கப்பட்டுள்ளது. இது ஒரு பெரிய பிரச்சனையாக உள்ளது. மேலும், துல்லியமான புள்ளிவிவரங்கள் கிடைக்கவில்லை. ராய்ட்டர்ஸ் கூறுப்படி , மும்பையில் 1996இல் முக்கிய விபச்சார விடுதிகளில் காப்பாற்றப்பட்ட 484 விபச்சார பெண்களில் 40% க்கும் மேற்பட்டவர்கள் நேபாளத்தைச் சேர்ந்தவர்கள்.
# துலாசா தாபா

## தண்டனை

2000ஆம் ஆண்டில், இவரை துன்புறுத்தியவர்களுக்கு எதிரான வழக்கில் தீர்ப்பு வழங்கப்பட்டதால், இவர் சிறிது காலம் மீண்டும் செய்தி வெளிச்சத்தில் வந்தார். திசம்பர் 6, 1982 அன்று பதிவு செய்யப்பட்ட முதல் அறிக்கையில், துலாசா கடத்தி வெவ்வேறு விபச்சார விடுதிகளுக்கு விற்றதாக 32 பேர் மீது வழக்கு பதியப்பட்டது. இதில் வாகன் ஓட்டி, கடத்தல்காரர்கள், விபச்சார விடுதி உரிமையாளர்கள் அடங்குவர். காஞ்சா சார்கி, லால் பகதூர் கனி, உத்தம்குமார் பரியார் ஆகிய மூன்று நேபாள ஆண்களும் இதில் அடங்குவர். அவர்களை நேபாள அரசு கைது செய்து இறுதியாக 20 ஆண்டுகள் சிறைத்தண்டனை விதித்தது. மும்பை காவல்துறையால் கைது செய்யப்பட்ட 32 பேரில், ஏழு பேர் மீது குற்றம் சாட்டப்பட்டது. ஆனால் ஆதாரங்கள் இல்லாததால் அவர்கள் விடுவிக்கப்பட்டனர். ஒன்பது சந்தேக நபர்களில் ஒருவர் மட்டுமே விசாரணையை எதிர்கொண்டார். மீதமுள்ளவர்கள் தங்களை தப்பித்தனர்.
# 2013 கம்துனி குழுபாலியல் வல்லுறவுக் கொலை வழக்கு

7 ஜூன் 2013 அன்று, 20 வயது கல்லூரி மாணவர் கடத்தப்பட்டு, கொல்கத்தாவில் இருந்து 20 கி.மீ. தொலைவில் வடக்கு 24 பர்கானா மாவட்டத்தின் பராசத்தில் இருந்து 16 கி.மீ. தொலைவில் உள்ள கம்துனி கிராமத்தில் குழு பாலியல் வல்லுறவு செய்யப்பட்டு கொலை செய்யப்பட்டார். 2016 ஜனவரியில் குற்றம் சாட்டப்பட்டவர்களுக்கு மரண தண்டனை மற்றும் ஆயுள் தண்டனை விதிக்கப்பட்டது.
# 2013 கம்துனி குழுபாலியல் வல்லுறவுக் கொலை வழக்கு

## சம்பவம்

பாதிக்கப்பட்டவர் தெரோசியோ கல்லூரியில் இரண்டாம் ஆண்டு இளங்கலைப் பட்டம் பயிலும் மாணவி சிப்ரா கோசு ஆவார். இவர் மதியம் கம்துனி பிடிஓ அலுவலக சாலையில் நடந்து சென்று கொண்டிருந்தபோது, மகிழுந்துவில் கடத்திச் செல்லப்பட்டு தொழிற்சாலையில் வைத்து எட்டு பேர் குழு பாலியல் வல்லுறவில் ஈடுப்பட்டனர்.பாலியல் வல்லுறவு செய்த பிறகு, குற்றவாளிகள் அவளது கால்களை தொப்புள் வரை கிழித்து, தொண்டையை அறுத்து, உடலை அருகில் உள்ள வயலில் வீசினர்.  
உள்ளூர் நேரப்படி இரவு 8:30 மணியளவில், பாதிக்கப்பட்டவரின் சகோதரர்கள் தங்கள் சகோதரியின் உடலை *ராஜரிஹத்தில்* உள்ள காரிபரி என்ற பிகா பகுதியில் ஒரு உவர் நீர்ப் பரப்பில் கண்டுபிடித்தனர். இரவு 9:45 மணியளவில், பலியானவரின் உடலை மீட்க முயன்றபோது கிராம மக்களுக்கும் காவல் துறையினருக்கும் இடையே வாக்குவாதம் மற்றும் மோதல் ஏற்பட்டது. அந்தக் குழுவினர் மூன்று காவல்துறை வாகனங்களை சேதப்படுத்தியது. அதிகாலை 2 மணியளவில், ஒரு பெரிய காவல் துறை படையினர் பாதிக்கப்பட்டவரின் உடலை கிராம மக்களிடமிருந்து மீட்டு பிரேத பரிசோதனைக்காக பராசத்துக்கு அனுப்பினர்.  
ஜூன் 15 மாலை, இந்திய படைத் துறைப் பிரிவின் ஒரு குழு கம்துனியில் கொடி அணிவகுப்பைத் தொடங்கியது. துணை இராணுவம் இருந்தபோதிலும், குடிமக்கள் மன்றத்தின் குழு கம்துனிக்கு விஜயம் செய்தது. *மாதங்கினி மகிளா சமிதி, மைத்ரி, மனாபி, அகல்யா மற்றும் சேதானா உட்பட பல பெண்கள் அமைப்புகள்* கம்துனிக்கு வருகை தந்தனர்.
# 2013 கம்துனி குழுபாலியல் வல்லுறவுக் கொலை வழக்கு

## கைது மற்றும் வழக்கு

கம்துனியில் வசிப்பவர்கள் முக்கிய குற்றவாளியான அன்சார் அலியை பிடித்து காவல் துறையினரிடம் ஒப்படைத்தனர். விசாரணைக்குப் பிறகு, அவர் மற்ற நான்கு பேருடன் சேர்ந்து குற்றம் செய்ததாக ஒப்புக்கொண்டார். முதல் தகவல் அறிக்கையில் ஐந்து பேரின் பெயர் பதிவு செய்யப்பட்டது. அதன் அடிப்படையில், மாவட்ட காவல் துறையினர் ஜூன் 8 அதிகாலையில் மூன்று பேரை கைது செய்தனர்.
# பரிதா அசிசி

**பரிதா அசிசி** (*Farida Azizi*) அமைதி மற்றும் பெண்களின் உரிமைகளுக்காக குரல் கொடுக்கும் ஆப்கானித்தான் நாட்டு வழக்கறிஞராவார். ஆப்கானித்தானை மீண்டும் கட்டியெழுப்ப உதவுவதில் பெண்களின் பங்கு குறித்து ஜனாதிபதி ஜார்ஜ் புஷ் மற்றும் இலாரி கிளிண்டனுடன் அசிசி ஆலோசனை நடத்தியுள்ளார். ஆப்கானித்தானில் அமைதி மற்றும் ஒற்றுமைக்கான நிறுவனத்தின் நிறுவனர் உறுப்பினராகவும், ஆப்கானித்தான் மகளிர் வலையமைப்பின் உறுப்பினராகவும் உள்ளார். ஏழு என்ற ஒரு நாடகத்தில் பரிதா அசிசியின் கதையும் ஒரு கூறாகும்.
# பரிதா அசிசி

## சுயசரிதை

கெசுகி பழங்குடியினரின் துணை குலமான அசிசி பசுடூன்களின் பணக்கார மற்றும் முக்கியமான ஒரு குடும்பத்தில் பரிதா அசிசி பிறந்தார். இவருடைய தந்தை ஆப்கானித்தான் இராணுவத்தில் மருத்துவராகப் பணிபுரிந்தார்.  
அசிசி கல்வியை முடிக்க முடியாமல் போனதால் திருமணம் செய்துகொண்டு காபூலுக்கு திரும்பினார். இருப்பினும், அசிசிக்கும் அவருடைய இளம் குடும்பத்திற்கும் உணவு மற்றும் தண்ணீர் கிடைப்பதில் சிக்கல் ஏற்பட்டது, அதனால் அவர்கள் பெசாவர் திரும்பினர். பாகித்தானில் வசிக்கும் இவர், தனது கிராமத்தில் இருந்து ஆப்கானித்தானுக்கு "கிராமப்புறங்களில் உள்ள பெண்களை ஆதரிப்பதற்காகவும், பெண்களுக்கு ஆரோக்கியம், வருமானம் ஈட்டுதல் மற்றும் கல்வித் திட்டங்களுக்கு உதவுவதற்காகவும் பயணம் செய்வார். மக்கள் பொருட்களை கொண்டு வருவதை தடுப்பதற்காக தலிபான்கள் சாலை மறியல்களை அமைத்தனர். அதனால் இவர் பாதுகாப்பாக நாட்டிற்குள் நுழையவேண்டியிருந்தது. ஒரு மகளிர் மருத்துவராக மாறுவேடமிட்டு, கண்களை மட்டும் மூடாமல் பர்தா அணிந்தார்.  
1999 ஆம் ஆண்டில் அசிசி கிழக்கத்திய மெர்னோனைட் பல்கலைக்கழகத்தில் மூன்று மாத பயிற்சி நிகழ்ச்சியில் கலந்து கொள்வதற்காக வர்சீனியா நகரத்திற்குச் சென்றார். திரும்பி வந்தபோது, "பெண்கள் சார்பாக செயல்பட்டதற்காகவும், அமைதியை ஆதரிக்கும் குழந்தைகள் பத்திரிகைகளைத் திருத்தியதற்காகவும்" தாலிபான்களால் அசிசி அச்சுறுத்தப்பட்டார். அசிசி அமெரிக்காவில் அரசியல் தஞ்சம் கோரி விண்ணப்பித்தார். அவர் அமெரிக்காவிற்கு வந்தபோது, 2001 ஆம் ஆண்டு ஆட்சிக்குழுவின் விசாரனைக்கு உட்பட்டார்.  
அமெரிக்கத் தொழிலாளர் துறை மற்றும் பிற தனியார் நிறுவனங்களுடன் இணைந்து 2002 ஆம் ஆண்டில் ஆப்கானிய பெண் மாணவர்களுக்கான பொருட்களை சேகரித்து விநியோகித்தார்.
2003 ஆம் ஆண்டு இவர் மீண்டும் ஆப்கானித்தான் நாட்டிற்குத் திரும்பினார். கடவுச்சீட்டு கணவனிடம் சிக்கிக்கொண்டதால் இவரால் காபூலை விட்டு வெளியேற முடியாமல் போனது. அங்கு இருந்தபோது, மிகவும் நோய்வாய்ப்பட்டார், மீண்டு வரமுடியாத நிலைக்கு சென்றவர் பின்னர் குணமடைந்தார்.  
ஏழு என்ற ஆவணப்படத்தில் அசிசியின் கதையும் இருந்தது. உரூத் மார்கிராப் இதற்கான கதையை எழுதியிருந்தார். அனெட் மகேந்திரு நடித்தார். and played by actress Annet Mahendru.
# இந்தியாவில் பெண்களுக்கு எதிரான வன்முறைகள்

மனிதச் சங்கிலி உருவாக்கம்]]
**இந்தியாவில் பெண்களுக்கு எதிரான வன்முறை** (*Violence against women in India*) என்பது ஒரு பெண்ணுக்கு எதிராக நிகழும் உடல் அல்லது பாலியல் வன்முறையைக் குறிக்கிறது. பொதுவாக ஒரு ஆணால். இந்தியாவில் பெண்களுக்கு எதிரான பொதுவான வன்முறைகளில் குடும்ப வன்முறை, பாலியல் வன்கொடுமை, கொலை போன்ற செயல்களும் அடங்கும். பெண்களுக்கு எதிரான வன்முறையாகக் கருதப்படுவதற்கு, பாதிக்கப்பட்ட பெண் என்பதால் மட்டுமே இந்தச் செயலைச் செய்ய வேண்டும். பொதுவாக, இந்த செயல்கள் நாட்டில் நீண்டகால பாலின சமத்துவமின்மையின் விளைவாக ஆண்களால் செய்யப்படுகின்றன.  
இந்தியாவில் பெண்களுக்கு எதிரான வன்முறை என்பது உண்மையில் முதல் பார்வையில் தோன்றுவதை விட அதிகமாக உள்ளது. ஏனெனில் வன்முறையின் பல வெளிப்பாடுகள் குற்றங்களாக கருதப்படுவதில்லை, அல்லது சில இந்திய கலாச்சார விழுமியங்கள் மற்றும் நம்பிக்கைகள் காரணமாக பதிவு செய்யப்படாமல் அல்லது ஆவணப்படுத்தப்படாமல் போகலாம். இந்த காரணங்கள் அனைத்தும் 2017ஆம் ஆண்டில் இந்தியாவின் பாலின சமத்துவமின்மை குறியீட்டு மதிப்பீட்டில் 0.524 க்கு பங்களிக்கின்றன. இது அந்த ஆண்டின் தரவரிசை நாடுகளில் 20% கீழே உள்ளது.
# இந்தியாவில் பெண்களுக்கு எதிரான வன்முறைகள்

## விரிவாக்கம்

| 2008 | 195,856 |  |
| --- | --- | --- |
| 2009 | 203,804 |  |
| 2010 | 213,585 |  |
| 2011 | 213,585 |  |
| 2012 | 244,270 | } |
இந்திய தேசிய குற்ற ஆவணக் காப்பகத்தின்படி, பெண்களுக்கு எதிரான குற்றச் சம்பவங்கள் 2012இல் 6.4% ஆக அதிகரித்துள்ளது. மேலும் ஒவ்வொரு மூன்று நிமிடங்களுக்கும் ஒரு பெண்ணுக்கு எதிரான குற்றம் நிகழ்கிறது. தேசிய குற்ற ஆவணக் காப்பகத்தின்படி, 2011இல், 228,650க்கும் அதிகமான பெண்களுக்கு எதிரான குற்றங்கள் பதிவாகியுள்ளன. 2015இல், 300,000க்கும் மேற்பட்ட சம்பவங்கள் பதிவாகியுள்ளன. இது 44% அதிகம். இந்தியாவில் வாழும் பெண்களில், 7.5% மேற்கு வங்காளத்தில் வாழ்கின்றனர். பெண்களுக்கு எதிரான மொத்த குற்றங்களில் அங்கு மட்டும் 12.7% நடக்கிறது. சனவரி 2011இல், சர்வதேச ஆண்கள் மற்றும் பாலின சமத்துவ கணக்கெடுப்புபடி 24% இந்திய ஆண்கள் தங்கள் வாழ்நாளில் ஒரு கட்டத்தில் பாலியல் வன்முறை செய்ததாக தெரிவித்தது. இதே போன்ற காரணங்களுக்காக, சட்ட அமலாக்க அதிகாரிகள் குற்றம் சாட்டப்பட்டவர்களின் குடும்பத்தினரிடமிருந்து கையூட்டு பெற உந்தப் படுகிறார்கள், அல்லது ஆணவக் கொலை போன்ற கடுமையான விளைவுகளுக்கு பயப்படுவார்கள்.  
பெண்களுக்கு எதிரான வன்முறை மற்றும் பிற முறைகேடுகளை எதிர்த்து, தெலங்காணா காவல்துறை பெண்களின் பாதுகாப்பில் கவனம் செலுத்த SHE குழுக்களை நிறுவியுள்ளது.
# இந்தியாவில் பெண்களுக்கு எதிரான வன்முறைகள்

## விரிவாக்கம்

### வரதட்சணை மரணங்கள்

வரதட்சணை மரணம் என்பது திருமணமான பெண்ணின் வரதட்சணை தொடர்பாக ஏற்பட்ட தகராறால் ஏற்பட்ட கொலை அல்லது தற்கொலை ஆகும். சில சமயங்களில், கணவனும், உறவினர்களும் தொடர்ச்சியான துன்புறுத்தலாலும், சித்திரவதையின் மூலமும் அதிக வரதட்சணையைப் பறிக்க முயற்சிப்பார்கள். இது சில சமயங்களில் மனைவியானவளின் தற்கொலையில் முடிகிறது.  
வரதட்சணை மரணம் குறித்து உத்தரபிரதேசத்தில், 2,244 வழக்குகள் பதிவாகியுள்ளன. இது நாடு முழுவதும் வரதட்சணை இறப்புகளில் 27.3% ஆகும்.  
2018 ஆம் ஆண்டில், ஒவ்வொரு ஆண்டும் 5,000 வரதட்சணை இறப்புகள் பதிவு செய்யப்படுகின்றன.
# இந்தியாவில் பெண்களுக்கு எதிரான வன்முறைகள்

## இதையும் பார்க்கவும்

- இந்தியாவில் பெண்கள்
- சபரிமலை அய்யப்பன் கோயிலுக்குள் பெண்கள் நுழைவு
# மான் கீ அவாசு பிரதிக்யா

***மான் கீ அவாசு பிரதிக்யா*** (*Mann Kee Awaaz Pratigya)* என்பது ஓர் இந்திய தொலைக்காட்சித் தொடராகும், இது ஸ்டார் பிளஸில் ஒளிபரப்பப்பட்டது. இந்தத் தொடர் 7 டிசம்பர் 2009 இல் திரையிடப்பட்டது மற்றும் 27 அக்டோபர் 2012 அன்று முடிவடைந்தது. இதில் பூஜா கோர் மற்றும் அர்ஹான் பெல் ஆகியோர் நடித்திருந்தனர் . தொடரின் புதிய பதிப்பு *மான் கீ ஆவாசு பிரதிக்யா 2* 15 மார்ச் 2021 அன்று *ஸ்டார் பாரத் மற்றும் உத்ஸவ் பாரத் (யுகே/ஐரோப்பா மட்டும்) டைரக்டர்ஸ் குட் புரொடக்ஷன்ஸ்* மூலம் தயாரிக்கப்பட்டது.
# மான் கீ அவாசு பிரதிக்யா

## கதை

தன் உரிமைக்காக போராட எந்த எல்லைக்கும் போகும் ஒரு பெண்ணான பிரதிக்யாவின் கதை இது. அலகாபாத்தில் பரவலாக அறியப்பட்ட தாக்கூர் குடும்பத்தைச் சேர்ந்தவர் கிருஷ்ணா. கிருஷ்ணாவின் தந்தை சஜ்ஜன் சிங் ,தாக்கூர்ஸ் பாரம்பரியம் மற்றும் மூடநம்பிக்கையில் ஆழமாக வேரூன்றியுள்ள ஒரு நபராவார்.இதற்கு நேர்மாறாக, சக்சேனா குடும்பம் பாரம்பரியமானது, ஆனால் அவர்கள் முற்போக்கு சிந்தனை கொண்டவர்கள். அவர்களின் மகள்களான பிரதிக்யா மற்றும் ஆருசி ஆகியோர் கல்வி கற்பதில் ஆர்வம் உடையவர்கள். கிருஷ்ணா தாக்கூர் மற்றும் பிரதிக்யா சக்சேனா இணை ஆரம்பத்தில் பொருந்தவில்லை என்றாலும் இறுதியில் காதலிக்கிறார்கள்.  
கிருஷ்ணன், பிரதிக்யாவினால் இரகசியாமக ஈர்க்கப்படுகிறார், அவன் அவளை திருமணம் செய்யும்படி கட்டாயப்படுத்துகிறான். பிரதிக்யாவைப் பாதுகாக்க, அவளுடைய சகோதரர் ஆதர்ஷ் கிருஷ்ணனின் சகோதரி கோமலை மணக்கிறார். ப்ரதிக்யா தனது திருமணத்தில் விருப்பமில்லாமல் இருக்கிறார், ஆனால் காலப்போக்கில் அவள் கிருஷ்ணனின் உண்மையான அன்பை உணர்ந்தாள்.  
கிருஷ்ணனின் சகோதரர் சக்தி, அவரது மனைவி கேசரின் மன உறுதியை இழக்கச் செய்கிறார். இதன் விளைவாக, பிரதிக்யா சக்தி மற்றும் கேசரின் மகன் சமரைப் பராமரிக்கத் தொடங்குகிறார். தாக்கூர் குடும்பத்தின் சொத்தை அபகரிக்க விரும்பும் மென்காவை, சக்தி திருமணம் செய்து கொள்கிறார். அபிமன்யு சிங் யாதவ், சஜ்ஜன் சிங்கின் சட்டவிரோத மகன் என்ற விசயம் வெளிப்பட்டு தனது உரிமைகளை கோரி, குடும்பத்திற்கு எதிராக திட்டமிடத் தொடங்கினார்.  
பிரதிக்யாவும் கிருஷ்ணாவும் சமரை அதிகாரப்பூர்வமாக தத்தெடுக்கிறார். பிரதிக்யா கர்ப்பமாகி, ஒரு பெண் குழந்தையைப் பெற்றெடுத்து, முழு குடும்பமும் கொண்டாடுகிறது.
# மான் கீ அவாசு பிரதிக்யா

## தழுவல்கள்

இது மராத்தியில் *ஸ்டார் பிரவாவில்* *தேவயானி* என மறு ஆக்கம் செய்யப்பட்டது. இது தெலுங்கில் ஸ்டார் *மாவில் பவித்ரா* என்ற பெயரில் மொழியாக்கம் செய்யப்பட்டது.
# மான் கீ அவாசு பிரதிக்யா

## தயாரிப்பு

### வெளியீட்டு பணி

தொடரின் தொடக்கத்திற்கு முன், டிசம்பர் 2009 இல், மும்பையில் உள்ள *நாரிமன் பாயிண்ட்டில்* *மேரி பிரதிக்யா* என்ற பிரச்சாரம் செய்யப்பட்டது. அதில் முன்னணி கதாப்பத்திரமான பூஜா கர் , 500 பெண்களுடன் இணைந்து பெண்களைப் பகடி செய்வதற்கு எதிராக மனிதச் சங்கிலி விழிப்புணார்வு ஏற்படுத்தினர்.
# மான் கீ அவாசு பிரதிக்யா

## வரவேற்பு

### விமர்சகர்கள்

*இந்தியன் எக்ஸ்பிரஸ்*, "இது ஒரு சிறந்த நாடகப் படைப்பு ஆகும். கதாப்பத்திரங்களின் வடிவமைப்பு, கதைக் கருவிலும் இந்த நாடகத் தொடர் சிறப்பான நிலையில் உள்ளது எனக் கூறியது.  
நவம்பர் 2010 இல், *டெக்கான் ஹெரால்ட்* , "பெண்களைப் பகடி செய்வதற்கு எதிரான கதைக்களம் கொண்ட இந்த நாடகம் ஸட்டர் பிளசில் பல சாதனைகளைப் படைத்துள்ளது. தற்போது இருக்கும் சூழ்நிலைகளில் ஒரு பெண் தனது குடும்பத்தினர், மற்றும் சுற்றத்தார்களால் அவமானப் படுவதையும், சுய மரியாதையினை இழப்பவர்கள் எனும் கதைக்குப் பதிலாக எவ்வாறு சுயமாக முன்னேறுகிறார் என்பதனை விளக்குவதாக இது உள்ளது" என நேர்மறையான விமர்சனம் தந்தது.
# எலைட்

**எலைட்** என்பது எசுப்பானிய நாட்டு பரபரப்பூட்டும் விடலைப் பருவ நாடகத் தொடர் ஆகும். இந்த தொடர் கார்லோஸ் மான்டெரோ மற்றும் டாரியோ மெட்ரோனா ஆகியோரால் நெற்ஃபிளிக்சு என்ற ஓடிடி தளத்திற்க்காக உருவாக்கப்பட்டது. இந்தத் தொடர் லாஸ் என்சினாசில் நடப்பது போன்று சித்தரிக்கப்பற்றுள்ளது. ஒரு மேல்நிலைப் பள்ளியில் புதிதாக வந்திருக்கும் நடுத்தர குடும்பத்தைச் சேர்ந்த மூன்று மாணவர்களும் அங்கு படிக்கும் பணக்கார வர்க்க மாணவர்களுக்கும் இடையிலான உறவுகளைச் சுற்றி உருவாக்கப்பட்டுள்ளது.  
இந்த எசுப்பானிய தொடர் 2018 முதல் 2024 வரை எட்டு பருவங்களாக ஒளிபரப்பானது. மேலும் ஏப்ரல் 2024 நிலவரப்படி, அழுகிய தக்காளிகள் தரவில் 93% அங்கீகாரத்தைப் பெற்றுள்ளது.  
இந்த தொடரின் முதல் பருவம் எட்டு அத்தியாயங்களைக் கொண்டு 5 அக்டோபர் 2018 அன்று நெற்ஃபிளிக்சு இல் வெளியிடப்பட்டது. இது விமர்சகர்களிடமிருந்தும் பார்வையாளர்களிடமிருந்தும் நேர்மறையான விமர்சனங்களைப் பெற்று வெற்றி பெற்றது.  
இந்த தொடரின் முதல் பருவம் எட்டு அத்தியாயங்களைக் கொண்டு 5 அக்டோபர் 2018 அன்று நெற்ஃபிளிக்சு இல் வெளியிடப்பட்டது. இது விமர்சகர்களிடமிருந்தும் பார்வையாளர்களிடமிருந்தும் நேர்மறையான விமர்சனங்களைப் பெற்று வெற்றி பெற்றது. இந்தத் தொடரை "குற்றவாளி இன்பம்" என்று விவரித்த விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது. முதிர்ந்த கருப்பொருள்களின் எழுத்து, நடிப்பு மற்றும் சித்தரிப்பு குறிப்பாக பாராட்டப்பட்டது. அடுத்த ஆறு ஆண்டுகளில், மேலும் எட்டு அத்தியாங்கள் கொண்ட 7 பருவங்கள் நெற்ஃபிளிக்சு இல் திரையிடப்பட்டன. எட்டாவது மற்றும் கடைசி பருவம் 26 ஜூலை 2024 அன்று வெளியிடப்பட்டது.
# எலைட்

## கதை சுருக்கம்

### பருவம் 1

நடுத்தர குடும்பத்தைச் சேர்ந்த நண்பர்களான சாமுவேல், நதியா மற்றும் கிறிஸ்டியன் ஆகியோரின் பள்ளி இடித்ததன் விளைவாக உதவி தொகை மூலம் லாஸ் என்சினாசில் உள்ள பெரிய உயிர்நிலை பள்ளியில் படிக்க செல்கின்றனர். இவர்கள் மூவரும் ஆரம்பத்தில் பணக்கார மாணவர்களால் புறக்கணிக்கப்பட்டனர். நாட்கள் செல்ல செல்ல அவர்களின் வாழ்வில் மனக்கசப்பு, பொறாமை மற்றும் பாலியல் ஈர்ப்பு போன்ற பல பிரசனைகளில் மோதிக்கொள்கின்றனர். அதே தருணம் அந்த பள்ளியில் படித்த மெரினா என்ற மாணவி மர்மான முறையில் கொலை செய்யப்படுகிறார். இந்த கொலை குற்றத்தில் சாமுவேலின் சகோதரரான நானோ தண்டிக்கப்படுகிறான்.
# எலைட்

## கதை சுருக்கம்

### பருவம் 2

இந்த பருவம் முதல் பருவத்தின் தொடர்சியாக கொலையின் வெளிப்பாட்டிற்குப் பிறகு, சாமுவேல் காணாமல் போவதற்கு வழிவகுக்கிறது. இதற்கிடையில் பல இரகசியங்களைக் கொண்ட புதிய மூன்று மாணவர்களான வலேரியோ, ரெபேகா மற்றும் கயெட்டனா ஆகியோர் பள்ளியில் சேர்கிறார்கள்.  
மெரினாவின் கொலையில் குற்றம் சாட்டப்பட்ட சாமுவேலின் சகோதரரான நானோ குற்றவாளி இல்லை என நிரூபிக்க சாமுவேல் முயற்சிக்கிறான் அதனால் சக மாணவர்களுடன் நட்பு கொண்டு குற்றவாளியை கண்டறிய போராடுகிறான். இதற்கிடையில் உண்மையான கொலையாளியான போலோ தனது மனசாட்சிக்கு பயந்து தற்கொலைக்கு முயன்றார், ஆனால் இறுதியில் கயெட்டனாவின் உதவியுடன் மகிழ்ச்சியாக வாழக் கற்றுக்கொள்கிறார். போலோவின் ரகசியத்தை தெரிந்து கொண்ட ஆண்டரின் இந்த விடயத்தை வெளியில் சொல்ல முடியாததால் மன அழுத்தத்திற்கு ஆளாகின்றான். உண்மையை வெளிக்கொண்டு வர சாமுவேலின் திட்டத்தின் படி அவன் இறந்ததாக எல்லோரையும் நம்ப வைக்கிறான். இதனால் சாமுவேலின் காதலியான கார்லோ அவன் இறந்துவிட்டதாக நம்பினார், அதனால் போலோவின் குற்றத்தை ஒப்புக்கொண்டார், போலோ கைது செய்யப்பட்டார், ஆனால் இரண்டு வாரங்கள் கழித்து விடுவிக்கப்பட்டு பள்ளிக்குத் திரும்புகிறார்.
# எலைட்

## நடிகர்கள்

### பருவம் 2

- சார்ச்சு லோபசு - வலேரியோ மொன்டிசினோஸ் ரோஜாஸ் (பருவங்கள் 2-3)
- லுவின் ஒன்றுவிட்ட சகோதரர்.இவர் ஒரு போதைப் பழக்கத்திற்கு அடிமையானவர், விருந்துகளை விரும்புகிறார், மேலும் அவர் லூக்காக எதையும் செய்வார். இறுதியில் நதியாவுடன் நட்பு கொள்கிறார்.
- கிளாடியா சலாஸ் - ரெபேக்கா "ரெபே" பாரில்லா லோபஸ் (பருவங்கள் 2-)
- சாமுவேல் மீது ஈர்ப்பு கொண்ட ஒரு கலகக்கார, பணக்கார பெண். அவர் தனது வகுப்பில் உள்ள மற்ற பணக்கார மாணவர்களிடமிருந்து வேறுபட்டவர், ஏனெனில் அவர் தனது உடைகள் மற்றும் நகைகள் மூலம் ஆடம்பரமாக தனது செல்வத்தை வெளிப்படுத்த விரும்புகிறார். பின்பு நதியா, ஓமர் மற்றும் சாமுவேல் ஆகியோருடன் நன்புகொள்கிறாள். அவரது தாயார் போதைப்பொருள் வியாபாரத்தில் ஈடுபட்டுள்ளார். பருவம் 4 இல் இருந்து அவர் மென்சியாவுடன் இருபால் செயற்கை உறவைக் கொண்டிருந்தார்.
- ஜோர்ஜினா அமொரோசு - கயெட்டனா "கே" கிராஜெரா பாண்டோவாக (பருவங்கள் 2-5)
- ஒரு துப்புரவுப் பெண்மணியின் மகள், ஆனால் ஆடம்பர வாழ்க்கைக்கு ஆசைப்பட்டு ஒரு போலியான வாழ்க்கை முறையைக் கடைப்பிடித்தார். போலோவின் காதலியாக இருக்கிறார். அவர் தனது வகுப்பில் உள்ள பணக்கார மாணவர்களுடன் பழகுவதற்கு ஒரு பொய்யான பணக்கார வாழ்க்கை முறையையும் புனையக்கூடிய அளவிற்கு சிறந்தவர். அவள் லுவுடன் நட்பாகிறாள், அவள் எவ்வளவு பணக்காரி என்பதை நிரூபிக்க தீவிர முயற்சிகளுக்குச் செல்வாள். துப்புரவுப் பெண்மணியான அவரது தாயார், மகளின் பொய்களை ஏற்காத பள்ளியில் பணிபுரிகிறார். போலோவின் மரணத்திற்குப் பிறகு, அவர் தனது தவறை திருந்தி ஒரு செல்வம் இல்லாத வாழ்க்கையை ஏற்றுக்கொண்டு பின்பு அந்த பள்ளியில் புதிய துப்புரவு பணியாளரானார். பருவம் 5 முடிவில் ஃபெலிப்பிடம் காதல் வசப்படுகின்றார்.
# எலைட்

## நடிகர்கள்

### பருவம் 3

- லெஸ்டி ஸோன் - மாலிக் டி. (பருவம் 3)
- ஒரு பணக்காரர் மற்றும் ஒரு 'நல்ல' முஸ்லீமாக தோன்றுவதற்கு ஒரு நடிப்பை வெளிப்படுத்தி, நாதியா மீது காதல் வசப்படுவது போன்று நாடகமாடி உமருடன் உடல் ரீதியான உறவில் இருந்தார்.
- செர்ஜியோ மோமோ - யேரே (பருவம் 3)
- ஜார்ஜ் க்ளெமென்டே - அலெக்ஸிஸ் (பருவம் 3; சிறுகதை)
# எலைட்

## நடிகர்கள்

### பருவம் 4

- கார்லா டியாஸ் - அரியட்னா "அரி" பிளாங்கோ காமர்ஃபோர்ட் (பருவம் 4-)
- மார்டினா கரிடி - மென்சியா பிளாங்கோ காமர்ஃபோர்ட் (பருவம் 4-)
- மனு ரியோஸ் - பேட்ரிக் பிளாங்கோ கமர்ஃபோர்ட் (பருவம் 4-)
- போல் கிரான்ச் - பிலிப் புளோரியன் வான் ட்ரைசென்பெர்க் (பருவம் 4-5)
- ஆண்ட்ரேஸ் வெலன்கோசோ - அர்மாண்டோ டி லா ஓசா (பருவம் 4-5)
- டியாகோ மார்ட்டின் - பெஞ்சமின் பிளாங்கோ (பருவம் 4-5)
- ரேச்சல் லாஸ்கர் - எஸ்டெபானியா வான் ட்ரைசென்பெர்க் (பருவம் 4-5; சிறுகதை)
# எலைட்

## நடிகர்கள்

### பருவம் 5

- வாலெண்டின ஸினென்றே - இசடோரா ஆர்டினான் (பருவம் 5-8)
- ஆண்ட்ரே லமோக்லியா - இவான் கார்வாலோ (பருவம் 5-8)
- கார்லோட்டோ கோட்டா - குரூஸ் கார்வாலோ (பருவம் 5-7)
- ஆடம் நூரோ - பிலால் இப்ராகிம் (பருவம் 5-6)
- கில்லர்மோ காம்ப்ரா - ஹ்யூகோ முலர் (பருவம் 6, விருந்தினர் பருவம் 5)
இக்னாசியோ கராஸ்கல் - ஜேவியர் கேசரெஸ் (பருவம் 6, விருந்தினர் பருவம் 5)
மார்க் போனின் - அலெஜான்ட்ரோ "அலெக்ஸ்" தியாஸ் (பருவம் 6, விருந்தினர் பருவம் 5)
# மதுரா பாலியல் வல்லுறவு வழக்கு

**மதுரா பாலியல் வல்லுறவு வழக்கு** (Mathura rape case) 26 மார்ச் 1972 அன்று இந்தியாவில் நடந்த சிறைக்காவல் பாலியல் வல்லுறவு சம்பவம் ஆகும் , இதில் மதுரா என்ற இளம் பழங்குடி பெண், மகாராஷ்டிராவின் கட்சிரோலி மாவட்டத்தில் தேசைகஞ்ச் காவல் நிலைய வளாகத்தில் இரண்டு காவல் துறையினரால் பாலியல் வல்லுறவு செய்யப்பட்டார். உச்சநீதிமன்றம் குற்றம் சாட்டப்பட்டவர்களை விடுவித்த பிறகு, பொதுமக்களின் எதிர்ப்புகளும் , போராட்டங்களும் நடைபெற்றன, இது இறுதியில் குற்றவியல் சட்ட திருத்த சட்டம் 1983 (எண் 43) மூலம் இந்திய கற்பழிப்பு சட்டத்தில் திருத்தங்களுக்கு வழிவகுத்தது.
# மதுரா பாலியல் வல்லுறவு வழக்கு

## சம்பவம்

மதுரா ஒரு இளம் பழங்குடி பெண், அவருடைய இரண்டு சகோதரர்களில் ஒருவருடன் வசிக்கிறார். அவள் ஒரு *ஆதிவாசி* . இந்த சம்பவம் 26 மார்ச் 1972 அன்று நடந்ததாக சந்தேகிக்கப்படுகிறது, அந்த நேரத்தில் அவருக்கு வயது 14 முதல் 16 வயது வரை இருந்துள்ளது. அவளை திருமணம் செய்ய விரும்பிய நுசியின் மருமகனான அசோக்கை அவள் சந்தித்தாள், ஆனால் அவளுடைய சகோதரர் அதற்கு உடன்படவில்லை . அவர் தனது சகோதரி, இளவர் என்றும் அவர் அசோக் மற்றும் அவரது குடும்ப உறுப்பினர்களால் கடத்தப்பட்டதாக கூறி உள்ளூர் காவல் நிலையத்திற்கு புகார் அளிக்க சென்றார். புகாரைப் பெற்ற பிறகு, காவல்துறை அதிகாரிகள் அசோக் மற்றும் அவரது குடும்ப உறுப்பினர்களை காவல் நிலையத்திற்கு அழைத்து வந்தனர். பொது விசாரணையைத் தொடர்ந்து, மதுரா, அவரது சகோதரர் அசோக் மற்றும் அவரது குடும்ப உறுப்பினர்கள் வீடு திரும்ப அனுமதிக்கப்பட்டனர். அந்த நேரத்தில் அவரது உறவினர்கள் வெளியே காத்திருக்கும்படியும் , மதுராவை , அறையிலேயே இருக்கும்படியும் அவர்கள் கூறினர். பின்னர் இரண்டு காவலர்கள் பாலியல் வல்லுறவில் ஈடுபட்டனர்.  
அவளது உறவினர்கள் மற்றும் கூடியிருந்த மக்கள் போலீஸ் *சவுக்கியை* எரிப்பதாக அச்சுறுத்தியபோது, குற்றம் சாட்டப்பட்ட இரண்டு காவலர்களான கண்பட் மற்றும் துக்காராம் ஆகியோர் பஞ்சநாமாவை (சான்றுகளின் சட்டப் பூர்வ பதிவினை) தாக்கல் செய்ய ஒப்புக்கொண்டனர்.
# மதுரா பாலியல் வல்லுறவு வழக்கு

## வழக்கு

இந்த வழக்கு 1 ஜூன் 1974 அன்று குற்றவியல் நீதிமன்றத்தில் விசாரணைக்கு வந்தது. தீர்ப்பில் குற்றம் சாட்டப்பட்டவர்கள் அனைவரும் குற்றமற்றவர்கள் என்று தீர்ப்பானது. மதுரா 'உடலுறவுக்கு பழக்கமாக இருந்ததால், அது அந்தப் பெண்ணின் சுய விருப்பத்தின் பேரிலேயே நடந்தது என்றும், அந்த சூழ்நிலைகளில் பாலியல் உடலுறவு நடைபெற்றது என்பதனை மட்டுமே நிரூபிக்க முடியும். எனவே இதனை வல்லுறவாக ஏற்றுக் கொள்ள இயலாது என தீர்ப்பளித்தனர்.  
மேல்முறையீட்டில், மும்பை உயர் நீதிமன்றத்தின் நாக்பூர் குற்றவியல் நீதிமன்ற தீர்ப்பை ஏற்றுக் கொள்ளாது, குற்றம் சாட்டப்பட்டவருக்கு முறையே ஒன்று மற்றும் ஐந்து ஆண்டுகள் சிறைத்தண்டனை விதித்தது. கடுமையான அச்சுறுத்தல்களால் தூண்டப்பட்ட பயத்தின் காரணமாக பெண்ணின் ஒப்புதலோடு நடைபெறுவதனை பாலியல் உடலுறவாக அல்லாது பாலியல் வல்லுறவாகவே எடுத்துக் கொள்ளப்படும் என்று தீர்ப்பளித்தது.
# மதுரா பாலியல் வல்லுறவு வழக்கு

## பின்விளைவு

1979 செப்டம்பரில், தீர்ப்பு அறிவிக்கப்பட்ட சில நாட்களுக்குப் பிறகு, சட்டப் பேராசிரியர்கள் உபேந்திர பாக்சி, ரகுநாத் கேல்கர் மற்றும் தில்லி பல்கலைக்கழகத்தின் லோதிகா சர்க்கார் மற்றும் புனேவைச் சேர்ந்த வசுதா தாகம்வார் ஆகியோர் உச்சநீதிமன்றத்திற்கு ஒரு திறந்த கடிதம் எழுதி, தீர்ப்பிற்கு எதிர்ப்பு தெரிவித்தனர். "இளம் பெண்களை பாலியல் பலாத்காரம் செய்ய இந்திய காவல்துறைக்கு உரிமம் அளிக்கிறதா" என்றும் தன்னிச்சையான பரவலான போராட்டங்கள் மற்றும் ஆர்ப்பாட்டங்கள் மூலம் மகளிர் அமைப்புகள் தீர்ப்பை மறுபரிசீலனை செய்யக் கோரினர். இது பரவலான ஊடக கவனத்தினைப் பெற்றது.
# பிரியதர்சினி மட்டூ

**பிரியதர்சினி மட்டூ** (Priyadarshini Mattoo 23 ஜூலை 1970-23 ஜனவரி 1996) 25 வயது சட்ட மாணவி ஆவார், இவர் 23 ஜனவரி 1996 அன்று புதுதில்லியில் உள்ள அவரது மாமா வீட்டில் பாலியல் வன்கலவி செய்யப்பட்டு கொலை செய்யப்பட்டார். அக்டோபர் 17, 2006 அன்று, பாலியல் வன்கலவி மற்றும் கொலை ஆகிய இரண்டு வழக்குகளிலும் சந்தோஷ் குமார் சிங் குற்றவாளி என்று தில்லி உயர் நீதிமன்றம் தீர்ப்பளித்தது மற்றும் அதே ஆண்டு அக்டோபர் 30 அன்று அவருக்கு மரண தண்டனை விதித்தது . 6 அக்டோபர் 2010 அன்று , இந்திய உச்ச நீதிமன்றம் மரண தண்டனையை ஆயுள் தண்டனையாக மாற்றியது. காவல் துறை அதிகாரியின் மகனான சந்தோஷ் குமார் சிங், 1999-ல் விசாரணை நீதிமன்றத்தால் விடுவிக்கப்பட்டார், மேலும் உயர்நீதிமன்ற தீர்ப்பானது இந்தியாவில் ஒரு முக்கிய மாற்றமாக பரவலாக கருதப்பட்டது. கீழ் நீதிமன்றத்தில் உண்மைகள் சரியாக முன்வைக்கப்படாததால் இந்த முடிவு ரத்து செய்யப்பட்டது.
# பிரியதர்சினி மட்டூ

## வழக்கின் முக்கியத்துவம்

டெல்லி உயர் நீதிமன்றத்தின் நீதிபதிகள் ஆர். எஸ். சோதி மற்றும் பி. கே. பாசின் ஆகியோர் வழக்கமாக வழக்குகளை விசாரணைக்கு எடுத்துக் கொள்வது போல் அல்லாது ஒவ்வொரு சில மாதங்களுக்கு ஒருமுறை விசாரணை நடத்தி, நாளுக்கு நாள் விசாரணை ஒத்திவைக்கப்பட்டு 42 நாட்களில் இந்த வழக்கின் தீர்ப்பு வழங்கப்பட்டது. முன்னதாக வழங்கப்பட்ட விடுவிப்பு ரத்து செய்யப்பட்டு சந்தோஷ் சிங் கொலை மற்றும் கற்பழிப்பு குற்றவாளி என கண்டறியப்பட்டது.  
இந்தியாவில் உள்ள பல வழக்குகளில் பாரம்பரிய குற்றவியல் சட்ட அமைப்பின் பயனற்ற தன்மையை எடுத்துக்காட்டுகிற வழக்குகளில் இதுவும் ஒன்றாகும், குறிப்பாக ஜெசிகா லால் கொலை மற்றும் சஞ்சீவ் நந்தா குற்றவாளிகள் உட்பட உயர் வகுப்பு நபர்கள் குற்றவாளியாக இருக்கும் போது இவ்வாறு நடைபெறுகிறது.
# பிரியதர்சினி மட்டூ

## குழந்தை பருவம்

பிரியதர்சினி காஷ்மீர் பண்டிதர்கள் சமூகத்தினைச் சேர்ந்தவர் . இவர் சிறிநகரில் வளர்ந்தார். பிரியதர்சினி சிறிநகரில் உள்ள *பிரசன்டேஷன்* மாடப் பள்ளியில் படித்து முடித்த பிறகு , காஷ்மீரில் இஸ்லாமிய பயங்கரவாதம் அதிகரித்ததால் அவர் தனது குடும்பத்துடன் சம்முவிற்கு குடிபெயர்ந்தார். இளங்கலைச் சட்ட பட்டம் பெற தில்லி பல்கலைக்கழகத்தில் சேர்வதற்கு முன்பு, சம்முவில் உள்ள *எம்ஏஎம்* கல்லூரியில் பிரியதர்சினி தனது இளங்கலை வணிகவியல் பட்டத்தினைப் பெற்றார். தில்லியில் பயிலும் போது , சந்தோஷ் சிங் இவரிடம் அநாகரிகமாக நடந்து கொண்டதால் இவரது குடும்பத்தினர் முதல் தகவல் அறிக்கைகளை காவல் துறையில் பதிவு செய்தனர். சிறிது காலம் இவருக்கு காவல் துறை பாதுகாப்பு வழங்கப்பட்டது,
# பிரியதர்சினி மட்டூ

## கொலை

பிரியதர்சினி , மூன்றாம் ஆண்டு படித்துக்கொண்டிருந்தபோது, அவள் மாமாவின் வீட்டில் கழுத்தை நெரித்து கொல்லப்பட்டார். அவர் பாலியல் வல்லுறவு செய்யப்பட்டு, 14 முறை இரு சக்கர வகன தலைக் கவசத்தால் தாக்கப்பட்டார், இறுதியாக கம்பியால் கழுத்தை நெரிக்கப்பட்டார். கல்லூரியில் அவளது மூத்தவரான சந்தோஷ் குமார் சிங், பல ஆண்டுகளாக அவரை பின்தொடர்ந்து துன்புறுத்தி வந்தார். சந்தோஷ் ஒரு செல்வாக்கு மிக்க குடும்பத்தில் இருந்து வந்தவர் - அவரது தந்தை ஜேபி சிங் அப்போது புதுச்சேரியில் காவல் துறை அதிகாரியாக இருந்தவர். விசாரணையின் போது அவர் குற்றம் நடந்த தில்லியில் காவல் துறை ஆணையராகப் பணியாற்றினார். இந்த தொடர்புகளைக் கருத்தில் கொண்டு, வழக்கின் விசாரணையை நீதிமன்றம் மத்திய புலனாய்வுத் துறையிடம் (சிபிஐ) ஒப்படைத்தது. 1995 ஆம் ஆண்டில், பிரியதர்ஷினி, சந்தோஷ் சிங் தன்னைத் துன்புறுத்துவதாகவும், புகார் அளித்தார்.
# அறநெறி காவலர்

**அறநெறி காவலர்** (Moral police) என்பது இந்தியாவில் ஒழுக்க நெறிமுறைகளை அமல்படுத்த செயல்படும் விழிப்புணர்வு குழுக்களைக் குறிப்பதாகும். இந்தியாவின் சில சட்டங்கள், மற்றும் இந்தியாவில் உள்ள காவல் துறை படைகளின் சில நடவடிக்கைகள் அறநெறி காவல்துறையின் பணிகளுக்கு எடுத்துக்காட்டுகளாக அமைகிறது. அறநெறி காவல்துறையின் இலக்கு விழிப்புணர்வு குழுக்களை ஏற்படுத்துதல், அரசாங்கம் அல்லது காவல்துறை "ஒழுக்கக்கேடானது" அல்லது " இந்திய கலாச்சாரத்திற்கு எதிரான" என்று கருதும் எந்த நடவடிக்கையும் சீர் செய்வதனை முதன்மையாகக் கொண்டு செயல்படுவது ஆகும்.
# அறநெறி காவலர்

## கண்ணோட்டம்

இந்திய கலாச்சாரத்தைப் பாதுகாப்பதாகக் கூறும் பல விழிப்புணர்வு குழுக்களை இந்தியா கொண்டுள்ளது. அவர்கள் மேற்கத்திய கலாச்சாரத்திலிருந்து பரவியதாக கருதும் கலாச்சாரக் கருத்துக்களை எதிர்க்கிறார்கள். இந்த குழுக்களில் சிலர் கலை கண்காட்சிகளையும் தாக்கியுள்ளனர் அல்லது மூட வேண்டிய கட்டாயத்தினை ஏற்படுத்தினர், அங்கு அவர்கள் ஆபாச ஓவியங்கள் காட்சிப்படுத்தப்படுவதாகக் கூறுகின்றனர். ஊடகங்களின் சில உறுப்பினர்களும் இத்தகைய குழுக்களுடன் இணைந்துள்ளனர்.
# அறநெறி காவலர்

## சட்டங்கள்

இந்தியாவில், இந்திய தண்டனைச் சட்டத்தின் 292 முதல் 294 வரையிலான பிரிவுகள் ஆபாசத்தைக் கையாளுகின்றன. இந்த சட்டங்களில் பெரும்பாலானவை 1860 க்கு முந்தையவை. இந்திய தண்டனைச் சட்டத்தின் பிரிவு 292, ஆபாச புத்தகங்கள் மற்றும் பிற பொருட்களின் விற்பனை மற்றும் விநியோகம் பற்றியது. இது புத்தகங்கள் மற்றும் ஓவியங்கள் போன்ற பொருட்களை விற்பனை செய்வதனை குற்றவாளியாக்குகிறது.  
பிரிவு 293 20 வயதுக்குட்பட்டவர்களுக்கு ஆபாசமான பொருட்களை விற்பனை செய்வது பற்றி விவரிக்கிறது. பாலியல் மோசடி நடத்தப்படுவதாக சந்தேகித்தால் உணவகங்களில் சோதனை நடத்த காவல்துறையினை இந்தச் சட்டம் அனுமதிக்கிறது. இந்த சட்டத்தை பயன்படுத்தி உணவகங்களில் சோதனை நடத்தவும், தேவை ஏற்படின் தம்பதிகளை கைது செய்யவும் காவல் துறையினர் நடவடிக்கை எடுத்துள்ளனர்.  
இந்தியாவின் ஆபாச சட்டங்கள் *ஹிக்லின் சோதனையுடன்* அடிக்கடி ஒப்பிடப்படுகின்றன.
# அறநெறி காவலர்

## காதலர் தினம்

காதலர் தினம் பெரும்பாலும் சிவசேனா மற்றும் அறநெறி காவலர்கள் போன்ற குழுக்களால் மேற்கத்திய நடைமுறைகளால் எதிர்ப்புக்கு ஆளாகிறது. விழிப்புணர்வுக் குழு இந்த நிகழ்வுக்கு முன்பாக பரிசு மற்றும் அட்டை கடைகளைத் தாக்குகிறார்கள். தம்பதிகள் கைகளைப் பிடிப்பதற்காகவும் அல்லது பொது இடத்தில் முத்தமிடுவதற்காகவும் தாக்கப்படுகிறார்கள். அவர் இந்த விழாவை வெட்கமற்றதாகவும் இந்திய கலாச்சாரத்திற்கு முரணானதாகவும் இருப்பதாகத் தெரிவித்தார். எப்போதாவது, காவல்துறையும் இந்த குழுக்களை கட்டுப்படுத்த முயற்சிக்கிறது, ஆனால் அவர்களின் நடவடிக்கைகள் தற்போது அவரை அதிகரித்து வருகிறது.
# அறநெறி காவலர்

## காதலர் தினம்

#### பள்ளிகளில் பாலியல் கல்விக்கு எதிர்ப்பு

இளம் பருவ கல்வி திட்டம் (AEP) என்பது தேசிய எய்ட்சு கட்டுப்பாட்டு திட்டம் II (NACP II) இன் கொள்கைகளை செயல்படுத்த மனித வள மேம்பாட்டு அமைச்சகம் (இந்தியா) மற்றும் தேசிய எய்ட்சு கட்டுப்பாட்டு அமைப்பு (NACO) ஆகியோரால் வடிவமைக்கப்பட்ட ஒரு பாலியல் கல்வித் திட்டமாகும். இருப்பினும், குஜராத், மத்தியப் பிரதேசம், மகாராஷ்டிரா, கர்நாடகா மற்றும் ராஜஸ்தான் உள்ளிட்ட பல்வேறு மாநிலங்களில் இது எதிர்ப்பை எதிர்கொண்டது.
# நிரு தேவி பால்

**நிரு தேவி பால்** (**நீரு**) (*Niru Devi Pal*) என்பவர் நேபாள பொதுவுடமைக் கட்சியினை சார்ந்த அரசியல்வாதி மற்றும் நேபாள நாடாளுமன்றத்தின் நேபாள பிரதிநிதிகள் சபையின் உறுப்பினர் ஆவார். இவர் விகிதாசாரப் பிரதிநிதித்துவத் தேர்தல் முறைமையின் கீழ் நேபாளப் பொதுவுடைமைக் கட்சி (ஓமாலெ)யின் சார்பில் பெண்களுக்காக ஒதுக்கப்பட்ட தொகுயினான கஞ்சன்பூர் மாவட்டத்தினை பிரதிநிதித்துவம் செய்கின்றார்.  
இவரை மக்கள் குழு ஒன்று ஜூலை 31 2018 அன்று பன்னேசுவர் மளிகை-கடை ஒன்றில் பொருள் வாங்கியபோது அச்சுறுத்தியதாகத் தெரிவிக்கின்றார். இதனைத் தொடர்ந்து காவலர்கள் குவிக்கப்பட்ட, ஆகஸ்ட் 2 ஆம் தேதிக்குள் விசாரணைக்காக 75 பேர் கைது செய்யப்பட்டு 16 பேர் விசாரணைக்கு உட்படுத்தப்பட்டனர். இந்த வழக்கில் எந்த முன்னேற்றமும் நவம்பர் வரை இல்லை. இந்த சம்பவம் பொய்யானது எனத் தகவல்கள் தெரிவிக்கின்றன.
# பாக்கித்தானில் குடும்ப வன்முறை

**பாக்கித்தானில் குடும்ப வன்முறை** (*Domestic violence in Pakistan*) என்பது ஒரு சமூக மற்றும் பொது சுகாதார பிரச்சனையாகும். மனித உரிமைகள் கண்காணிப்பகம் 2009இல் மேற்கொண்ட ஆய்வின்படி , பாக்கித்ஸ்தானிய பெண்களில் 10 முதல் 20 சதவிகிதத்தினர் ஒருவித துன்புறுத்தலுக்கு ஆளாகியிருப்பதாக மதிப்பிடப்பட்டுள்ளது. குடும்ப வன்முறையால் ஆண்டுக்கு 5000 பெண்கள் கொல்லப்படுவதாக மதிப்பிடப்பட்டுள்ளது. ஆயிரக்கணக்கானோர் ஊனமுற்றவர்களாக ஆயினர். நெருங்கிய கூட்டாளிகளிடமிருந்து உடல்ரீதியான தாக்குதல்கள், உளவியல் துன்புறுத்தல், பாலியல் துன்புறுத்தல் போன்ற தாக்குதல்களை அனுபவித்ததாக பெண்கள் தெரிவித்துள்ளனர். 1998இல், வெளியான அறிக்கையின்படி 1974இல் பதிவான கொலைகளில், பாதிக்கப்பட்டவர்களில் பெரும்பாலோர் குடும்ப உறுப்பினர்களால் கொல்லப்பட்டனர். தாம்சன் ராய்ட்டர்ஸ் அறக்கட்டளை நடத்திய ஒரு கணக்கெடுப்பு , ஆப்கானித்தான், காங்கோ மக்களாட்சிக் குடியரசிற்குப் பிறகு, பெண்களுக்கு உலகின் மூன்றாவது ஆபத்தான நாடாக பாக்கித்தானை அறிவித்துள்ளது. வன்முறையால் பாதிக்கப்பட்டவர்களில் பெரும்பாலோருக்கு சட்ட உதவி கிடிப்பதில்லை. சட்ட அமலாக்க அதிகாரிகள் குடும்ப வன்முறையை ஒரு குற்றமாக கருதுவதில்லை. மேலும், பொதுவாக அவர்கள் மீது வழக்குகள் பதிவு செய்ய மறுக்கிறார்கள்.  
2012 -ல் பாக்கித்தானிய பாராளுமன்றம் இயற்றிய முக்கிய குடும்ப வன்முறை (தடுப்பு மற்றும் பாதுகாப்பு) சட்டம், குடும்ப வன்முறையை வரையறுக்கிறது. "பெண்கள், குழந்தைகள் அல்லது பிற பாதிக்கப்படக்கூடிய நபர்களுக்கு எதிராக ஒரு பாலின அடிப்படையிலான மற்றும் பிற உடல் அல்லது உளவியல் துஷ்பிரயோகம் ..." வரையறை மேலும் தாக்குதல், தாக்குதல் முயற்சி, குற்றவியல் சக்தி, குற்றவியல் மிரட்டல், உணர்ச்சி, உளவியல், வாய்மொழி துன்புறுத்தல், உடல்ரீதியாக துன்புறுத்தல் பின்தொடர்தல், பாலியல் துஷ்பிரயோகம், பொருளாதார துன்புறுத்தல் ஆகியவை குடும்ப வன்முறையின் கீழ் வரும் சில செயல்களாகும் .
# பாக்கித்தானில் குடும்ப வன்முறை

#### வரதட்சணை மரணங்கள்

வரதட்சணை மரணங்கள் பாக்கித்தானில் நடக்கும் குடும்ப வன்முறையாக ஐக்கிய நாடுகள் சபையால் விவரிக்கப்பட்டுள்ளன. பெண்களின் வரதட்சணை போதுமானதாக இல்லை என்று கருதினால் அவர்கள் அடிக்கடி தாக்கப்பட்டு கொல்லப்படுகிறார்கள். வரதட்சணை தொடர்பான வன்முறைகளில், "அடுப்பு இறப்பு" என்றும் அழைக்கப்படும் மணமகள் எரிப்பு பரவலாகப் பதிவாகியுள்ளது. 1988இல் ஒரு கணக்கெடுப்பு 800 பெண்கள் இந்த வழியில் கொல்லப்பட்டதாகக் காட்டியது. 1989இல் அந்த எண்ணிக்கை 1,100 ஆக உயர்ந்தது. 1990இல் அது 1,800 மதிப்பிடப்பட்டது. முற்போக்கு மகளிர் சங்கத்தின் கூற்றுப்படி, இதுபோன்ற தாக்குதல்கள் வளர்ந்து வரும் பிரச்சனையாகவும், 1994இல் சர்வதேச மகளிர் தினத்தன்று, இந்த பிரச்சனை குறித்த விழிப்புணர்வை ஏற்படுத்த பல்வேறு தன்னார்வ தொண்டு நிறுவனங்கள் இணையும் என்று அறிவித்தது. ஆறு மாத காலப்பகுதியில் (1997) இலாகூரில் செய்தித்தாள்கள் சராசரியாக ஒரு மாதத்தில் 15 தாக்குதல்களைப் பற்றி தெரிவித்தன. பெண்கள் eNews எட்டு வருட காலப்பகுதியில் இஸ்லாமாபாத்தின் சுற்றுப்புறங்களில் 4,000 பெண்கள் இந்த வழியில் தாக்கப்பட்டதாகவும், பாதிக்கப்பட்டவர்களின் சராசரி வயது வரம்பு 18 முதல் 35 வரை என்றும், இறக்கும் போது 30 சதவிகிதம் கர்ப்பமாக இருப்பதாகவும் மதிப்பிடப்பட்டுள்ளது. பாக்கித்தானின் மனித உரிமைகள் ஆணையம், குடும்ப உறுப்பினர்கள் அல்லது கணவர்களால் தினமும் சுமார் நான்கு பெண்கள் இவ்வாறு கொல்லப்படுவதாக தெரிவித்தது. இஸ்லாமாபாத்தில் முற்போக்கு மகளிர் சங்கத்தை நடத்தும் ஷாஹனாஸ் புகாரி, இதுபோன்ற தாக்குதல்களைப் பற்றி கூறியதாவது: "பாக்கித்தானில் இளம் இல்லத்தரசிகளுக்கு மட்டும் எரியும் அடுப்புகள் உள்ளன, குறிப்பாக பாலுப்புறுப்புகளை விரும்புகின்றன, அல்லது இந்த நிகழ்வுகள் நிகழும் அதிர்வெண்ணைப் பார்க்கின்றன. இந்த பெண்கள் வேண்டுமென்றே கொலைக்கு ஆளாகும் ஒரு கொடூரமான முறை. "
# பாக்கித்தானில் குடும்ப வன்முறை

## இதையும் பார்க்கவும்

- அமிலத் தாக்குதல்
- சிறுவர் திருமணம்
- வரதட்சணை மரணம்
- குடும்ப வன்முறை
- ஆணவக் கொலை
- பாக்கித்தானில் ஆணவக் கொலைகள்
- பாக்கித்தானில் பாலியல் வல்லுறவு
- பாக்கித்தானில் பெண்களுக்கு எதிரான வன்முறைகள்
# நெருக்கமான கூட்டாளரின் வன்முறை

பலியான மரியம்.]]
**நெருங்கிய கூட்டாளியின் வன்முறை** (*Intimate partner violence*) என்பது தற்போதைய அல்லது முன்னாள் வாழ்க்கைத் துணை அல்லது துணைவர் அல்லது துணைவருக்கு எதிரான நெருங்கிய உறவில் பங்குதாரரால் நடத்தப்படும் குடும்ப வன்முறை ஆகும். இவ்வாறான வன்முறை என்பது உடல், வாய்மொழி, உணர்ச்சி, பொருளாதார , பாலியல் துன்புறுத்தல் உட்பட பல வடிவங்களை எடுக்கலாம். உலக சுகாதார அமைப்பு இவ்வாறு வரையறுக்கிறது "... உடல் ரீதியான ஆக்கிரமிப்பு, ன்புறுத்தல், கட்டுப்படுத்தும் நடத்தைகள் உட்பட உறவில் உள்ளவர்களுக்கு உடல், உளவியல் அல்லது பாலியல் தீங்கு விளைவிக்கும் ஒரு நெருக்கமான உறவுக்குள் எந்த நடத்தையும்." இது சில நேரங்களில் வெறுமனே கணவன் அல்லது பங்குதாரர் துன்புறுத்தல் என குறிப்பிடப்படுகிறது.  
இவ்வாறான வன்முறையின் மிக தீவிரமான வடிவம் நெருக்கமான பயங்கரவாதம், வன்முறையை கட்டுப்படுத்தும் வன்முறை அல்லது வெறுமனே கட்டாய கட்டுப்பாடு என்று அழைக்கப்படுகிறது . இத்தகைய சூழ்நிலைகளில், ஒரு பங்குதாரர் முறையாக வன்முறை மற்றும் கட்டுப்படுத்துகிறார். இது பொதுவாக பெண்களுக்கு எதிராக ஆண்களால் நிகழ்த்தப்படுகிறது, மேலும் மருத்துவ சேவைகள் மற்றும் பெண்கள் தங்குமிடத்தின் பயன்பாடு தேவைப்படும் வகைகளில் இதுவே அதிகம். நெருக்கமான பயங்கரவாதத்திற்கு எதிர்ப்பு, இது தற்காப்பு வடிவமாகும். இது வன்முறை எதிர்ப்பு என்று அழைக்கப்படுகிறது. இது பொதுவாக பெண்களால் நடத்தப்படுகிறது.  
ஆண்களுக்கு எதிரான குடும்ப வன்முறை பற்றிய ஆய்வுகள், ஆண்கள் தங்கள் பெண் நெருங்கிய கூட்டாளிகளால் நிகழ்த்தப்படும் குடும்ப வன்முறையைப் பற்றி குறைவாகவே தெரிவிப்பதாகக் கூறுகின்றன. மறுபுறம், ஆண்கள் கடுமையான செயல்களைச் செய்ய அதிக வாய்ப்புள்ளது. இதன் விளைவாக பெண்கள் கடுமையான காயங்களுக்கு ஆளாக நேரிடுகிறார்கள்.
# நெருக்கமான கூட்டாளரின் வன்முறை

## பின்னணி

ஒரு பெண்ணுக்கு எதிரான உடல் ரீதியான வன்முறை.]]
நெருக்கமான உறவில் இருக்கும் இரண்டு நபர்களிடையே வன்முறை ஏற்படுகிறது. இது ஓரினச்சேர்க்கை அல்லது ஓரினச்சேர்க்கை ஜோடிகளுக்கு இடையில் ஏற்படலாம். பாதிக்கப்பட்டவர்கள் ஆளாகவோ அல்லது பெண்ணாகவோ இருக்கலாம். தம்பதியர் சேர்ந்து வாழ்வது அல்லது திருமணமாக இருக்கலாம். மேலும், வன்முறை வீட்டிலோ அல்லது வெளியிலோ ஏற்படலாம்.  
1990களில் நடத்தப்பட்ட ஆய்வுகள், ஆண்களும் பெண்களும் துன்புறுத்தல் செய்பவர்களாகவோ அல்லது குடும்ப வன்முறையால் பாதிக்கப்பட்டவர்களாகவோ இருக்கிறார்கள். பெண்கள் பழிவாங்கும் அல்லது தற்காப்புக்காக வன்முறையில் ஈடுபட வாய்ப்புள்ளது மேலும் ஆண்களை விட குறைவான கடுமையான வன்முறைகளில் ஈடுபடுகின்றனர். அதேசமயம் ஆண்கள் பெண்களை விட நீண்ட கால துன்புறுத்தல்களை செய்ய வாய்ப்புள்ளது.  
உலக சுகாதார அமைப்பு நெருக்கமான பங்குதாரர் வன்முறையை "உறவில் உள்ளவர்களுக்கு உடல், உளவியல் அல்லது பாலியல் தீங்கு விளைவிக்கும் ஒரு நெருக்கமான உறவுக்குள் எந்த நடத்தையும்" என்று வரையறுக்கிறது. மேலும் கட்டுப்பாட்டு நடத்தைகளை ஒரு முறைகேடாக சேர்க்கிறது.  
2010 இல் நடத்தப்பட்ட ஒரு ஆய்வின்படி, உலகளவில் 15 வயது அல்லது அதற்கு மேற்பட்ட 30% பெண்கள் உடல் மற்றும்/அல்லது பாலியல் நெருக்கமான கூட்டாளர் வன்முறையை அனுபவித்துள்ளனர் எனக் கூறுகிறது.
# நெருக்கமான கூட்டாளரின் வன்முறை

## பாலியல் வன்முறை

நெருக்கமான கூட்டாளிகளின் பாலியல் வன்முறைகள் நாட்டிற்கு ஏற்ப மாறுபடும். மேலும், கட்டாய வல்லுறவுக்கு உட்பட்ட பெண்களில் 25% வரை அடையலாம். கட்டாயம் செக்ஸ், அல்லது திருமண கற்பழிப்பு சில நாடுகளில், அடிக்கடி உள்நாட்டு வன்முறை மற்ற வடிவங்களில், குறிப்பாக உடல் தவறாக நிகழ்கிறது.
# நெருக்கமான கூட்டாளரின் வன்முறை

## இதையும் பார்க்கவும்

- குடும்ப வன்முறை
- ஆணவக் கொலை
- திருமண வன்கலவி
# காபேரி காயேன்

**காபேரி காயேன் (Kaberi Gayen)** என்பவர் வங்காள தேசத்தைச் சேர்ந்த ஒரு கல்வியாளராவாவார். 1970 ஆம் ஆண்டு சனவரி மாதம் 1 ஆம் தேதியன்று இவர் பிறந்தார். பத்திரிகையாசிரியர் மற்றும் சமூகச் செயற்பாட்டாளராகவும் இவர் அறியப்படுகிறார். சமூக சிறுபான்மையினர் மீதான ஒடுக்குமுறையின் மீதும், பாலின சமமின்மை மீதும் இவரது வெளிப்படையான பார்வைகளால் நன்கு அறியப்படுகிறார். காபேரி கேய்ன் என்றும் இவர் அழைக்கப்படுகிறார்.  
டாக்கா பல்கலைக்கழகத்தின் மக்கள் தொடர்பு மற்றும் பத்திரிகை துறையின் பேராசிரியராகவும், ஐக்கிய இராச்சியத்தின் எடின்பர்க் நேப்பியர் பல்கலைக்கழகத்தின் வருகை விரிவுரையாளராகவும் காயேன் பணியாற்றுகிறார்.
# காபேரி காயேன்

## ஆரம்ப கால வாழ்க்கை

காயேன் வங்கதேசத்தின் குல்னாவில் உள்ள ஒரு வங்காள கயாசுதா குடும்பத்தில் பிறந்தார். பாரிசால் அரசு மகளிர் கல்லூரியில் தனது பள்ளிப் படிப்பை முடித்தார். மேலும் டாக்காவிற்குச் சென்று 1989 ஆம் ஆண்டில் டாக்கா பல்கலைக்கழகத்தில் மக்கள் *தொடர்பு மற்றும் பத்திரிகை துறையில் ஆனர்சு* பட்டம் பெற்றார். இதற்காக இவருக்கு தில் நோசின் கானம் தங்கப் பதக்கம் வழங்கப்பட்டது. பின்னர் 1990 ஆம் ஆண்டில் இதே பல்கலைக்கழகத்தில் தனது முதுகலைப் படிப்பை முடித்தார், அதன் பிறகு 2004 ஆம் ஆண்டு எடின்பர்க் நேப்பியர் பல்கலைக்கழகத்தில் முனைவர் பட்டம் பெற எடின்பர்க்கிற்கு பயணம் செய்தார்.இவரது ஆய்வறிக்கை *கிராமப்புற வங்காளதேசத்தில் பெண்களின் கருவுறுதல் நடத்தையும் தகவல்தொடர்புகளின் செல்வாக்கும் என்பதைப் பற்றியதாக* இருந்தது.
# காபேரி காயேன்

## தொழில்

காயேன் டாக்கா பல்கலைக்கழகத்தின் மக்கள் தொடர்பு மற்றும் பத்திரிகை துறையில் முழுநேர பேராசிரியராகப் பணியாற்றுகிறார். ஐக்கிய இராச்சியத்தின் எடின்பர்க் நேப்பியர் பல்கலைக்கழகத்தில் வருகை தரும் விரிவுரையாளராகவும் இருக்கிறார். ஓச்சூல் புர்ட்வாங்கன் பல்கலைக்கழகத்தின் செருமன் நாட்டு கல்வியாளர் யோகன்னசு கார்ல் மகலின் "நிறுவன அறக்கட்டளை: அளவீடு, தாக்கம், மற்றும் மேலாண்மை கணக்காளர்களின் பங்கு" என்ற புத்தகம் எழுதுவதற்கு இவர் உதவியுள்ளார்.
# காபேரி காயேன்

## சமூக செயற்பாடு

காயேன் மனித உரிமை ஆர்வலர் ஆவார். இந்து, கிறித்துவ மற்றும் நாத்திக சிறுபான்மையினரின் உரிமைகளுக்காகப் பேசும் நாத்திக பதிவர் ஆசிப் மொகிதீன் போன்றவர்களுக்காக குரல் கொடுத்தவர். வங்கதேச நீதித்துறையில் நீதிக்காக பிரச்சாரம் செய்தார். மேலும் மத தீவிரவாதம் மற்றும் அரசாங்க ஒடுக்குமுறைக்கு எதிராகவும் குரல் கொடுத்தார். வங்காளதேசத்திலுள்ள பன்னாட்டு குற்றவியல் தீர்ப்பாயத்தை ஆதரித்தார். தொழிலாளர் உரிமை ஆர்வலர்களை கைது செய்வதற்கு எதிர்ப்பு தெரிவித்தார். வங்காளதேச சமூகத்தில் நிலவும் பாலின சமத்துவமின்மை மற்றும் பாலியல் வன்கொடுமைகளுக்கு எதிராக பேசியுள்ளார்.
# காபேரி காயேன்

## சமூக செயற்பாடு

### தீவிரவாத அச்சுறுத்தல்

இசுலாமிய பயங்கரவாதிகளான அன்சாருல்லா பங்களா அணியினரிடமிருந்து கொலை மிரட்டல் பெற்ற பத்து நபர்களில் இவரும் ஒருவர். இந்த பட்டியலில் வங்கதேச பிரதமரின் ஆலோசகர், டாக்கா பல்கலைக்கழகத்தின் துணைவேந்தர் மற்றும் பேராசிரியர் முகமது சபர் இக்பால் ஆகியோர் அடங்குவர் . பதிவர் அவிசித் ராயின் கொலையை நடத்தியதாக தீவிரவாத குழுவும் ஒப்புக்கொண்டது.
# வன்கலவி கலாச்சாரம்

**வன்கலவி கலாச்சாரம்** (rape culture) என்பது பாலினம் மற்றும் மாந்த பாலுணர்வியல் பற்றிய சமூக அணுகுமுறைகளின் காரணமாக வன்கலவி பரவலாக மற்றும் இயல்பாக்கப்படும் ஒரு அமைப்பின் சமூகவியல் கோட்பாடாகும். வன்கலவி கலாச்சாரத்துடன் பொதுவாக தொடர்புடைய நடத்தைகளில் பாதிக்கப்பட்டவர் குற்றம் சாட்டுதல், அவமானப்படுத்துதல், பாலியல் புறக்கணிப்பு, வன்கலவியை அற்பமாக்குதல், பரவலான வன்கலவி மறுப்பு, பாலியல் வன்முறையால் ஏற்படும் தீங்கை ஒப்புக்கொள்ள மறுப்பது அல்லது இவற்றின் சில சேர்க்கை ஆகியவை அடங்கும். சிறை வன்கலவியும்,போர் வன்கலவியும்உளவியல் போராக பயன்படுத்தப்படும் மோதல் பகுதிகளில் சமூக குழுக்களுக்குள் நடத்தையை விவரிக்கவும் விளக்கவும் இது பயன்படுகிறது. முழு சமூகங்களும் வன்கலவி கலாச்சாரங்கள் என்று குற்றம் சாட்டப்பட்டுள்ளது. இது வன்கலவி கற்பனை மற்றும் வன்கலவி ஆபாசத்துடன் தொடர்புடையது.